La Llei 16/1990, de 13 de juliol, sobre el règim especial de Era Val d'Aran, estableix en l'article 20.3 que la Generalitat ha de cedir al Conselh Generau d'Aran competències i serveis sobre diverses matèries, entre les quals, en l'apartat h), es fa referència a l'àmbit de la protecció de la natura, muntanya i vies forestals.
La situació geogràfica del territori aranès, caracteritzada per un entorn muntanyós, afavoreix l'activitat d'allaus, amb risc evident tant per als béns com per a les persones que viuen a Era Val d'Aran i també per a les que la visiten.
Quan les allaus es produeixen a les carreteres aquest fet implica dificultats perquè s'hi pugui transitar o la impossibilitat de transitar-hi.
D'acord amb l'article 6.2) del Decret 275/1991, d'11 de desembre, pel qual es desplega la composició, l'organització i el funcionament de la Comissió Govern de la Generalitat – Consell General de la Vall d'Aran, correspon a aquesta Comissió l'adopció dels acords sobre traspassos per elevar-los al Govern de la Generalitat perquè els aprovi.
El Ple de la Comissió Govern de la Generalitat-Consell General de la Vall dAran, en la sessió de 13 de desembre de 2012, ha adoptat un acord de transferència de funcions en matèria de muntanya (nivologia i allaus).
A proposta de la vicepresidenta del Govern, i consellera de Governació i Relacions Institucionals, i del conseller de Territori i Sostenibilitat, i d'acord amb el Govern,
Aprovar l'Acord de transferència de funcions de la Generalitat de Catalunya al Consell General d'Aran en matèria de muntanya (nivologia i allaus), que es publica annex a aquest Decret.
Barcelona, 12 de febrer de 2013
Acord de transferència de funcions de la Generalitat de Catalunya al Conselh Generau d'Aran en matèria de muntanya (nivologia i allaus)
La Llei 16/1990, de 13 de juliol, sobre el règim especial de Era Val d'Aran, estableix en l'article 20.3 que la Generalitat ha de cedir al Consell General d'Aran competències i serveis sobre diverses matèries, entre les quals, en l'apartat h), es fa referència a l'àmbit de la protecció de la natura, muntanya i vies forestals.
La situació geogràfica del territori aranès, caracteritzada per un entorn muntanyós afavoreix l'activitat d'allaus, amb risc evident tant per als béns com per a les persones que viuen a Era Val d'Aran i també per a les que la visiten.
Quan les allaus es produeixen a les carreteres, aquest fet implica dificultats perquè s'hi pugui transitar o la impossibilitat de transitar-hi.
Funcions que assumeix el Consell General d'Aran
1.1 En l'àmbit de la nivologia i les allaus, el Consell General d'Aran assumeix les funcions següents:
b) El seguiment i la cartografia de l'activitat d'allaus a Era Val d'Aran, amb especial atenció als grans esdeveniments i a les allaus accidentals
c) L'elaboració dels informes dels accidents que es produeixen en territori aranès
d) La col·laboració en l'elaboració dels mapes de zonificació de perill d'allaus
1.2 En l'àmbit de la mitigació del risc d'allaus a les carreteres:
a) L'elaboració de comunicats de perill d'allaus, si s'estima que hi ha un risc d'allaus a les carreteres que puguin implicar un risc per a persones o béns.
b) El manteniment de la xarxa d'observacions nivometeorològiques automàtiques i manuals.
c) El manteniment d'una base de dades nivometeorològiques i d'allaus.
d) La realització de visites de camp a la zona.
Col·laboració entre el Consell General d'Aran i la Generalitat de Catalunya en l'àmbit de la nivologia i allaus
Per tal d'establir una delimitació millor de les funcions a desenvolupar per part d'ambdues administracions i dels mecanismes concrets de col·laboració, el Consell General d'Aran es compromet a dur a terme les actuacions següents:
a) Participar en la modificació i millora de la Base de dades d'allaus de Catalunya pel que fa a l'àmbit territorial de l'Aran.
b) Col·laborar en el disseny de la metodologia de presa de dades i del material necessari d'interès comú.
c) Posar a disposició de la Generalitat de Catalunya les dades derivades de les seves xarxes d'observació.
d) Lliurar un informe anual de les activitats dutes a terme en relació amb les funcions que s'especifiquen en l'apartat 1.1 d'aquest Acord.
La Generalitat de Catalunya i el Consell General d'Aran s'obliguen a col·laborar en la realització de les tasques següents:
a) Posada en funcionament de nous serveis de predicció local d'allaus en el territori de l'Aran o en altres àrees properes, així com definició de nous canals de difusió de les prediccions i en el seu disseny i implementació.
b) Preparació de continguts, en matèria de predicció, a presentar en fòrums de discussió nacionals i internacionals, de forma consensuada.
Mitjans econòmics que es transfereixen
Per al finançament de les funcions que el Consell General d'Aran assumeix en l'àmbit de la nivologia i les allaus es transfereix la quantitat de 25.000 euros anuals.
Per al finançament de les funcions que el Consell General d'Aran assumeix en l'àmbit de la mitigació del risc d'allaus a les carreteres es transfereix la quantitat de 20.000 euros anuals.
El càlcul de les dotacions econòmiques previstes en els paràgrafs anteriors s'ha establert per a tota l'anualitat.
Per a l'exercici 2013, aquests imports van a càrrec del Departament de Territori i Sostenibilitat.
Per a exercicis futurs, aquest import s'inclourà en la valoració econòmica de l'acord de finançament entre la Generalitat de Catalunya i el Consell General, i s'actualitzarà segons el que disposi l'acord esmentat.
Com a lliurament per una sola vegada, sense que s'incorpori a la valoració econòmica dels mitjans transferits i amb caràcter d'aportació complementària en l'àmbit de la mitigació del risc d'allaus a les carreteres, la Generalitat ha de transferir al Consell General d'Aran, a càrrec del Departament de Territori i Sostenibilitat, la quantitat de 20.000 euros.
Aquest Acord té efectes a partir de l'1 de gener de 2013